Keith Schembri deher dieħel Kastilja ftit ħin qabel laqgħa tal-Grupp Parlamentari Laburista Iċ-Chief of Staff tal-Prim Ministru Keith Schembri deher għall-ewwel darba wara li nhar l-Erbgħa li għadda ġie arrestat Yorgen Fenech, is-sid tal-kumpanija 17 Black. Schembri deher dieħel Kastilja, ftit ħin qabel laqgħa tal-Grupp Parlamentari Laburista. Minkejja l-ġurnalisti preżenti, Keith Schembri żamm sieket u baqa' dieħel fil-Berġa' mingħajr kummenti. Minn meta ġie arrestat Yorgen Fenech, allegatament b'rabta mal-qtil tal-ġurnalista Daphne Caruana Galizia, kibbret il-pressjoni fuq Keith Schembri u Konrad Mizzi biex jirriżenjaw , bil-Ministru Evarist Bartolo wkoll jingħaqad mas-sejħa ta' bosta. Ta' min isemmi li ġimgħa qabel l-arrest ta' Fenech, Keith Schembri waqqa' l-libell li kien fetaħ kontra l-eks Kap tal-Oppożizzjoni Simon Busuttil b'rabta mal-kumpanija f'Dubaj 17 Black. Keith Schembri ma kienx ċaħad l-eżistenza tal-kumpanija 17 Black, anzi kien qal li kienet parti mill-pjan tiegħu għan-negozju. Ir-risposta kollha ta' Schembri kienet din: "17 Black and MacBridge were included in draft business plans for my business group as potential clients. My companies make dozens of business plans such as these. However, it is a fact that neither 17 Black nor MacBridge ever became clients of my business group, and no transactions were ever recorded with these companies, or with me personally. I have no knowledge of the transfers referred to, nor any knowledge of the alleged payment." X’inhi 17 Black? X’nafu dwarha?